GiliGold/VAD_KnessetCorpus huggingface dataset:
דוד אמסלם: וכל אזרח לפי השירות שהוא צריך לקבל.
דוד אמסלם: אז יש אחד שרוכש דירה בשוק החופשי היום.
דוד אמסלם: הוא לא צריך את המדינה.
דוד אמסלם: יש אחד שיכול לרכוש דירה כבר במחיר למשתכן, ויש אחד שגם את זה לא.
דוד אמסלם: לכן, באה המדינה והכנסת באה והרשויות, ולא משנה מי לחץ, ואמרה: רק שנייה, בואו נסדר.
דוד אמסלם: כל קטגוריה, נסדיר אותה.
דוד אמסלם: עכשיו, היות ומדובר במדינה, היא לא עושה טובה לאף אחד.
דוד אמסלם: זה האזרחים שלה.
דוד אמסלם: מי זה האזרחים שלה?
דוד אמסלם: המדינה זה האזרחים.
דוד אמסלם: זו לא מדינה שיש לה אזרחים, זה אזרחים שיש להם ממשלה.
דוד אמסלם: ולכן אין קשר.
דוד אמסלם: אני לא רואה שום קשר.
דוד אמסלם: זה לא שהמדינה תרמה יותר מדי פה, אז בואו עכשיו נדפוק את אלה.
<ערן ניצן: - - - יותר מדי.
<כרמית יוליס: לא, לא הבנת.
<כרמית יוליס: זה פשוט יכול להכשיל את הפרויקט.
דוד אמסלם: אמרת: היא שילמה כבר את המס, כאילו לטובת האזרחים, למסכנים.
<כרמית יוליס: התכוונתי שבפרויקט הספציפי הזה, זו תהיה הצורה שלו.
דוד אמסלם: הספציפי – לא משנה.
דוד אמסלם: נניח שיש פרויקט אחד - - -.
דוד אמסלם: אז לכן אין קשר בין הדברים.
דוד אמסלם: לכן, אני לא קושר את האירוע לגמרי.
דוד אמסלם: אני חושב שאולי זה נכון לפתוח את זה ברמה שיש מקומות, באופן בסיסי בארץ, שאולי פחות שם נדרשת שכירות, ויש מקומות שיותר.
דוד אמסלם: זה בגלל שאתה מקבל החלטה רוחבית.
<כרמית יוליס: את זה יש - - -
דוד אמסלם: עכשיו, יכול להיות – דוגמה – שבדימונה, החבר'ה לא צריכים לשכור דירה.
דוד אמסלם: הם רוצים רק לקנות והמחירים שם אטרקטיביים.
דוד אמסלם: הם רק קונים.
דוד אמסלם: עכשיו, אתה יכול לבנות דירות לשכירות.
דוד אמסלם: וואלה, כמעט אף אחד לא רוצה לשכור אותן.
דוד אמסלם: אז מה תעשה?
דוד אמסלם: אז יש היגיון לשנות בקצוות, אבל כתפיסה אני חושב שזה נכון.
<ערן ניצן: הבנתי את מה שאתה אומר.
דוד אמסלם: זאת אומרת, אתה קובע כלל ואתה מייצר תנאים מסוימים לחרוג מהכלל.
דוד אמסלם: זה מה שאני מצפה שיהיה.
<רבקה לויפר: אז לכן צריך לצמצם את הכלל - - -
דוד אמסלם: אז לכן אני אומר: יש כלל.
דוד אמסלם: עד 20%?
דוד אמסלם: יכול להיות באישור של קבינט הדיור ושר האוצר ובלי משרד המשפטים יכולים לחרוג.
דוד אמסלם: לא צריך לבוא לכנסת ולשנות את כל החוקים.
<ערן ניצן: כן - - - זה די מהר.
דוד אמסלם: יכול להיות שהם אומרים: תשמע, אתה יודע מה, בנינו בערבה.
דוד אמסלם: את מבינה מה אני מתכוון?
<כרמית יוליס: כן, אני מבינה.
דוד אמסלם: עכשיו, המדינה, היות וזו קרקע שלה, היא תמיד יכולה להוסיף.
דוד אמסלם: דרך אגב, עד היום המדינה הגבילה את עצמה.
דוד אמסלם: הרי אף אחד לא אמר לה.
דוד אמסלם: מדינת ישראל יכולה להוציא את כולם בשכירות של מאה אחוז.
דוד אמסלם: אף אחד לא אמר לה לא.
דוד אמסלם: ובסופו של דבר, בשורה האחרונה, עכשיו אני אספר לך: זה בא במחיר הקרקע ממילא, אז אל תדאגי.
דוד אמסלם: אף אחד לא מוציא כסף מהכיס, כמדינה.
<ערן ניצן: אפשר להשלים, היושב ראש?
<ערן ניצן: הנקודה האחרונה עוסקת במה שאתה דיברת.
<ערן ניצן: היום יש אפשרות לקבינט הדיור לקבל איזשהו שיקול דעת בנוגע לאחוזי ההשכרה במתחם המוכרז, כשהחוק מצמצם אותם למה שנקרא מקרים חריגים, ואז נפתח לך דיון שלם האם המקרה נופל בגדר מקרה חריג או לא נופל.
<ערן ניצן: אנחנו רוצים להרחיב את זה בדיוק לשיח שעכשיו חוללת.
<ערן ניצן: אם, למשל, ברבעים 12 ו-13 בקצרין כוללים 6,000 יחידות דיור, אני חושב שנכון יהיה שהחוק יבוא ויגיד שאם אנחנו מראים כלכלית שאין שום סיבה להקים 2,000 יחידות דיור בקצרין; אין שוק לעניין הזה, אין שום דבר לעניין הזה, נוכיח את זה.
<ערן ניצן: אז תהיה לנו סמכות.
דוד אמסלם: אני מסכים - - -
איתן ברושי: ממתי יישבו את הארץ לפי חשבון כלכלי?
דוד אמסלם: תקשיב למה שהוא אומר.
דוד אמסלם: ישר "חשבון כלכלי".
איתן ברושי: אני שמעתי.
דוד אמסלם: נניח עכשיו בקצרין יש 6,000 יחידות דיור, ולפי הכפולות כאן – 20% מ-6,000 כמה יוצא?
<ערן ניצן: 30%.
<רבקה לויפר: 30%.
דוד אמסלם: 30%?
<ערן ניצן: 2,000 יחידות דיור.
דוד אמסלם: אז בכלל.
דוד אמסלם: כמעט 2,000.
דוד אמסלם: קצת פחות.
דוד אמסלם: 1,800.
דוד אמסלם: עכשיו, הוא אומר: נניח עכשיו יצאנו.
דוד אמסלם: אין שם 1,800 איש שצריכים דירות להשכרה בכלל.
דוד אמסלם: נשאיר אותן ככה בגלל שהחוק אומר?
דוד אמסלם: אז הוא אומר: תן לי את הגמישות.
דוד אמסלם: במקומות כאלה אולי נמכור אותן.
דוד אמסלם: יש בזה שכל.
איתן ברושי: זה אל"ף, בי"ת.
איתן ברושי: אני לא מקבל את זה.
דוד אמסלם: מקובל עליי, בגדול, אמרתי, שיש מגבלה ואתה משחרר, מה שנקרא מקרה קיצון באמצעות פרוצדורה.
דוד אמסלם: זאת אומרת, כמו שאמרנו: אם קבינט הדיור יקבל החלטה ויאשר את זה עם שר האוצר, שהוא יושב ראש הקבינט?
דוד אמסלם: תעשו איזה Forward שזה לא יהיה יושב ראש קבינט הדיור, אלא איזה משהו שיצטרך לקבל עוד אישור של איזשהו - - - ואז אנחנו נתקדם.
דוד אמסלם: לא צריך לשנות את החוק.
דוד אמסלם: הבנת למה אני מתכוון?
<ערן ניצן: אנחנו מבקשים לשנות את החוק, היושב ראש, שהקבינט יוכל לקבל שיקולים כלכליים בבואו לקבוע אחוזי השכרה.
דוד אמסלם: זה מובן.
<ערן ניצן: אלה סך השינויים, היושב ראש.
דוד אמסלם: בבקשה, חבר הכנסת איתן ברושי.
איתן ברושי: ההערות של השלטון המקומי ומרכז המועצות האזוריות - - - חוסר אמון במוסדות של קבינט הדיור ושל הוותמ"לים.
איתן ברושי: תיכף ידברו גם אחרים, לא תיאמתי איתם.
איתן ברושי: ההערות מעידות על פער גדול.
איתן ברושי: במקרה אתמול הייתי באזור קריית אתא.
איתן ברושי: יש שם בג"ץ גדול שעמדנו אחריו על כפר ביאליק.
איתן ברושי: קריית אתא הופכת להיות עיר ואם בישראל על חשבון נכסים שלא בטוח שזה נכון - - -
<ערן ניצן: דווקא כפר ביאליק – אנחנו עוזרים להם בעניין - - -
דוד אמסלם: אתה מדבר על אותו אחד שהיה פה עם הרפת?
<ערן ניצן: עוד ביקשת ממני - - -
דוד אמסלם: ביקשתי ממך.
דוד אמסלם: אל תדאג, הוא יצא מרוצה בסוף.
איתן ברושי: כל הכבוד.
איתן ברושי: עורכי דין חיים לא רע מהעזרה שלכם.
דוד אמסלם: אנחנו הרי העלינו להם את הפיצויים.
דוד אמסלם: אני מדבר כרגע על החבר'ה שלא יודעים ואולי גם אתה לא יודע.
דוד אמסלם: הרי העלינו את זה בחוק, את הפיצויים - - - 50 אלף שקל.
איתן ברושי: אני הייתי פה, בישיבה.
דוד אמסלם: נו, אז אם היית, אז מה אתה צריך להתלונן?
איתן ברושי: אני לא מדבר על הכסף כרגע.
דוד אמסלם: אז על מה אתה מדבר?
איתן ברושי: אני מדבר על משאב הקרקע ועל חוסר האמון שקיים בין השלטון המקומי ומרכז המועצות האזוריות, ולכן אני מייצג אותם פה.
איתן ברושי: במקרה התגלגלה לידי איזו כתבה או מסמך ששמוליק ריפמן, זכרונו לברכה, עוד התייחס לזה, ואני בטוח שפה יודעים שהיום תהיה ההלוויה שלו.
איתן ברושי: אני רוצה להגיד לך, מר ערן ניצן, ולחבריי: מוכרחים למצוא.
איתן ברושי: ואדוני היושב ראש, פה אתה יכול לעזור, כי אתה גם בא מהתחום הזה.
איתן ברושי: חייבים למצוא מנגנון יותר ברור של תיאום והסכמות עם השלטון המקומי – ערים ומועצות.
איתן ברושי: גם היישובים הערביים.
איתן ברושי: יש בעיה: באיזה שלב מתאמים ועד איפה הולכים בתיאום הזה.
איתן ברושי: אני חושב שצריך להכניס, אדוני היושב ראש, איזו פסקה, שמחזקת את הצורך.
איתן ברושי: באמת, אני אומר לך, עם כל הכבוד לקריית אתא, אדוני היושב ראש: זה לא מקום קדוש.
איתן ברושי: באמת אני אומר לך.
איתן ברושי: מה שהולכים לקחת שם זה לפעמים רעיונות מגלומניים.
איתן ברושי: אני רוצה להגיד על הסמכויות של הוותמ"ל, ואני פשוט מעיר את ההערה העקרונית ודיברנו על זה.
איתן ברושי: עכשיו, הזכרתם פה; באמת, אמרתי פעם לשר יואב גלנט ולמר אביגדור יצחקי שהם תלמידים של אריק שרון.
איתן ברושי: הם היו בפורום החווה.
איתן ברושי: אי אפשר היה להעביר דבר כזה.
איתן ברושי: ואני מייצג פה מסמך שקיבלת, ויעידו אחרים פה – זה אני פונה: להוסיף את החלוקה הזאת של הזמן.
איתן ברושי: כמה זמן, באיזה מנגנון גישור.
איתן ברושי: משום שלפעמים יש דרישות לא הגיוניות, כאשר במקביל יש שאלות: גם כלכליות, אבל גם שאלות של פיזור האוכלוסייה.
איתן ברושי: ולכן השאלה אם עכשיו לוקחים קרקעות באזורי הביקוש והופכים אותנו לרצף אחד של בטון או ששומרים גם על הריאות הירוקות, גם על השטחים החקלאיים וגם מפזרים את האוכלוסייה למקומות שאנחנו עדיין רוצים שיהיו שם – בנגב ובגליל.
דוד אמסלם: חבר הכנסת איתן ברושי, תראה, ההערה שלך זו הערה ליום יום.
דוד אמסלם: על איזה סעיף, אתה מדבר?
איתן ברושי: זה הסמכויות - - -
<ערן ניצן: - - - בוותמ"ל.
<קריאה: - - - שלטון מקומי - - -
איתן ברושי: תשמע אותם.
דוד אמסלם: אתה תדבר, אני שומע.
דוד אמסלם: תקשיב, אל תסביר אותו.
דוד אמסלם: אני שמעתי אותו, אני רוצה להבין מה הוא אומר.
דוד אמסלם: הוא עכשיו מדבר איתי באופן כללי.
דוד אמסלם: גם טוב.
איתן ברושי: יש לנו פסקה כזאת.
איתן ברושי: אתה קיבלת נייר, שאני מחזיק אותו ביד, מה-31 לינואר, והוא נשלח: גם בשלטון המקומי וגם בארגוני המועצות וההתיישבות.
איתן ברושי: יש פה גם את פורום ה-15.
איתן ברושי: באמת.
איתן ברושי: יש פה, לפי דעתי, גישות מתואמות בין השלטון המקומי על כל מרכיביו, וזה לא דבר רגיל.
<קריאה: וההצעה שלנו היא להוסיף את זה בסעיף 12.
דוד אמסלם: כשנהיה בהקראה, אז אנחנו נשמע את השלטון המקומי.
דוד אמסלם: חבר הכנסת עבדאללה אבו מערוף, אתה רוצה להגיד משהו?
עבדאללה אבו מערוף: אני עם הדיון שאתה בוויכוח הזה, ודיברנו – אני בעד.
עבדאללה אבו מערוף: נגיע לסיפא - - - הערות מעטות ונגיש את ההסתייגות.
עבדאללה אבו מערוף: דיברתי כבר עם משרד המשפטים.
עבדאללה אבו מערוף: אני חושב שלא תהיה בעיה.
דוד אמסלם: חבר הכנסת דב חנין, יש לך משהו לומר?
דב חנין: אדוני היושב ראש, ועדת הפנים והגנת הסביבה בראשותך נעשתה, ואני אומר את זה בהרבה הערכה, למקום שבו אנשים ומצוקות.
איתן ברושי: מקום חשוב.
דב חנין: לא, לא רק חשוב.
דב חנין: תמיד ועדת הפנים והגנת הסביבה הייתה חשובה, אבל למקום שבו אנשים ומצוקות, שאיכשהו לא "נספרות" במערכת שלנו, מוצאות לעצמן ביטוי.
דב חנין: ואני חושב שזו זכות גדולה לעשות את הדברים האלה בכנסת.
דב חנין: ואני מתייחס לנקודה הזו מכיוון שיש פה ויכוח עקרוני, לדעתי, עם משרד האוצר, שהתחיל עוד בקדנציה הקודמת.
דב חנין: הסיפור הזה של הדירות להשכרה ודירות להשכרה לטווח ארוך.
דב חנין: בוועדת הפנים והגנת הסביבה של הכנסת, בראשותה של חברת הכנסת מירי רגב, אנחנו ניהלנו מאבק מאוד קשה על העניין הזה.
דב חנין: ולמה ניהלנו מאבק קשה על העניין הזה?
דב חנין: כי אנחנו חשבנו שאם כבר עושים מהלך של בנייה שבעצם "שובר" את כללי התכנון הרגילים, לפחות מהצד השני יהיו לנו תועלות חברתיות, ונלך לאותם ציבורים שאין להם פתרונות: שוכרי דירות שאין להם דרך להגיע לדירות ושכירות לטווח ארוך וכל הדברים שאנחנו קוראים להם דיור בהישג יד.
דב חנין: עכשיו, לאורך השנים משרד האוצר לא אהב את הפתרון הזה.
דב חנין: ואני חושב שהיום – אני אומר לך, ידידי, מר ערן ניצן – משרד האוצר אפילו רואה פחות את שוכרי הדירות מאשר הוא ראה אותם בעבר, ואני חושב שכל המדיניות שלכם היום לא "סופרת" את שוכרי הדירות.
דב חנין: אתם מנהלים שורה של צעדים, שמבחינתם הפתרון לשוכרי הדירות זה לא חלק ממה שאתם רוצים לייצר בשוק הדיור.
דב חנין: ואני רואה את המהלך שלכם בנושא של הוותמ"ל כחלק מאותה מגמה שהיא מאוד מדאיגה אותי.
דב חנין: אמר יושב ראש הוועדה בצדק שיש מקום לפעמים לתת לכם גמישות.
דב חנין: אם לא צריך בכלל דירות לשכירות במקום מסוים, אז אנחנו לא נמציא את זה.
דב חנין: אבל מהצד השני אנחנו היינו רוצים לראות שבכל אותם מקומות רבים שכן יש צורך בדירות בשכירות, אתם מגדילים את האחוזים.
דב חנין: תייצרו גמישות לשני הכיוונים.
דב חנין: אתם מייצרים לנו רק גמישות לכיוון אחד: - -
דב חנין: - - פחות דירות להשכרה, פחות דירות בהישג יד.
דב חנין: זה מאוד-מאוד - - -
דוד אמסלם: ונכונה.
דוד אמסלם: ואני מקבל את ההערה הזאת שהגמישות תהיה לשני הכיוונים.
דוד אמסלם: זאת אומרת, במקום שאתם תחשבו שאפשר להוריד את אחוז השכירות, אתם תורידו; במקום שתחשבו שאפשר להגדיל, ניתן לכם את האופציה החוקית להגדיל, גם בלי לבוא לחוק.
<ערן ניצן: כרגע זה מנוסח כ-30%, ואפשר להפחית במקרים חריגים - - -
דוד אמסלם: אם תחשבו להעלות את זה ל-40%, אז תעלו.
דוד אמסלם: אנחנו לא אומרים לכם להעלות, אבל אם תחשבו במקום – הוא צודק.
<קריאה: גם עכשיו אפשר.
דוד אמסלם: תראה, הרי אנחנו יוצאים לדרך ואנחנו לא יודעים לאן הדברים הולכים בסוף.
דוד אמסלם: לפעמים יש מקומות.
דוד אמסלם: אני נתתי דוגמה אחת, אז אפשר לקחת דוגמה קיצונית אחרת.
דוד אמסלם: בוא נניח שיש מקום שהאנשים בעצם לא יכולים לקנות את הדירות.
דוד אמסלם: אף אחד שם לא רוצה לקנות דירה.
דוד אמסלם: מה, לא נשכיר את הדירות?
<ערן ניצן: מה זו הדוגמה הזאת - - -?
דוד אמסלם: תמצא לך מקום בארץ שבניתם יותר מדי יחידות דיור וציפיתם שאנשים מחוץ מהמקום יבואו לרכוש, ולא - - -
דוד אמסלם: אל תתווכח, זה לא חשוב.
דוד אמסלם: אני אומר לך, אז מה זה משנה?
<ערן ניצן: אבל אמר חבר הכנסת דב חנין - - -
דוד אמסלם: חבר הכנסת דב חנין אומר: קח את שיקול הדעת.
<ערן ניצן: נתנו לנו, בלי קשר - - -
<ערן ניצן: אני לא חושב שמישהו באופן תיאורטי – אני הולך איתך רגע בראש, בסדר?
<ערן ניצן: – אם הממשלה החליטה לשווק במתחם הזה 40% להשכרה, היא יכולה לעשות את זה.
<ערן ניצן: ככה.
<ערן ניצן: מה לעשות, זו הבעיה שלה.
<ערן ניצן: היא - - -
דוד אמסלם: היא יכולה.
דוד אמסלם: זאת אומרת, אתה אומר שהמגבלה היא בעצם מגבלה רק תחתונה, לא עליונה.
<ערן ניצן: לא, אני לא אמרתי את זה.
<ערן ניצן: לא, מה, נראה לך - - -
דוד אמסלם: אתה אומר לי: אם כתוב 30%, אז היא חייבת 30%.
<ערן ניצן: ההכרזה קובעת 30%.
<ערן ניצן: יכול להיות שגם אחרי שההכרזה הייתה 30%, המדינה, ברבות הימים, תשווק שם 40% השכרה - - -
דוד אמסלם: אז אין לה בעיה.
<ערן ניצן: אבל אני כן חולק על דבריו של חבר הכנסת דב חנין, שהמדינה לא מבצעת מאמצים להשכרה, משום שהשנה, בפעם הראשונה, שיווקנו יותר מ-1,500 יחידות דיור להשכרה באזורי הביקוש.
<ערן ניצן: בקבינט הדיור נקבע את היעד לשנה הבאה, שיעמוד גם הוא על כמה אלפי יחידות דיור להשכרה.
<ערן ניצן: ובמובן הזה, חברת "דירה להשכיר" כן פורצת דרך והדבר הזה חשוב לנו.
עבדאללה אבו מערוף: אבל אם יהיה ביקוש של יותר מ-30%.
דוד אמסלם: אז הוא יוכל.
עבדאללה אבו מערוף: הוא יוכל?
דוד אמסלם: הוא אמר שהוא יוכל.
דב חנין: אם אדוני כבר מדבר.
דב חנין: אני לא הייתי מדבר בלי רשות דיבור מהיושב ראש, אבל יש לי להעיר על משהו.
דב חנין: בבקשה, תעיר.
דב חנין: אם כבר אתה מדבר על מה עשיתם ומה לא עשיתם, אני חייב לומר לך שכדאי שאתם תציגו לנו בוועדת הפנים והגנת הסביבה של הכנסת דיווח על מה האפקט האמיתי של כל הסיפור הזה של הוותמ"ל.
דב חנין: אתם קיצרתם את הליכי התכנון בצורה פנטסטית - - -
<ערן ניצן: בואי נשים את השקף של החודשים, הגברת מירי כהן.
איתן ברושי: הוא שאל כמה בנו בפועל?
דב חנין: כמה בנו?
דב חנין: כמה בנינו?
איתן ברושי: לא כמה הפקעתם.
דב חנין: לא כמה הפקעתם, לא כמה על הנייר.
<קריאה: כמה אישרנו.
דב חנין: על הנייר – נפלא.
דב חנין: עשרות תכניות - - -
<ערן ניצן: קודם כל, חבר הכנסת דב חנין, אנחנו בוועדת התכנון.
<ערן ניצן: מה אתה מצפה שיהיה?
<ערן ניצן: לא - - -
דב חנין: בסדר, אבל מה המטרה בסוף?
<ערן ניצן: לתכנן.
דב חנין: המטרה בסוף שייבנו.
דב חנין: למה לא נבנה?
איתן ברושי: המטרה היא להוריד מחירים.
איתן ברושי: המטרה היא להוריד מחיר.
<ערן ניצן: למה אתה אומר שלא בונים?
דב חנין: אז אולי הכשל נמצא לא בתכנון.
דב חנין: אתם מתכננים.
דב חנין: הנה, יש תכנון.
דב חנין: אבל הכשל נמצא כנראה במקום אחר, כי עובדה שלא בונים - - -
איתן ברושי: בשביל זה הביאו פועלים מסין.
איתן ברושי: הביאו פועלים מסין.
<ערן ניצן: לשאלתך, חבר הכנסת דב חנין, כבר שווקו כמעט 5,000 יחידות דיור שתוכננו בוותמ"ל.
<ערן ניצן: בסוף דצמבר.
<ערן ניצן: סוף 2016.
דוד אמסלם: במשך שנה שיווקתם רק 4,700 יחידות דיור?
<ערן ניצן: שיווקנו 70 אלף יחידות דיור, אבל בסוף השנה כ-5,000 יחידות, מקורן היו בתכניות שהתחילו לפני שנה את הליכי התכנון - - -
דוד אמסלם: זאת אומרת, אתה מתייחס רק לנושא הוותמ"לי כאן.
דוד אמסלם: ואתה אומר שבמסגרת אישור בוותמ"ל – זה מה שאתה אומר - - -
<ערן ניצן: נתנו תוקף ל-64 אלף יחידות דיור, היושב ראש.
דוד אמסלם: מתוך 64 אלף יחידות דיור של קרקעות מדינה, - -
<ערן ניצן: קיבלו תוקף.
דוד אמסלם: שקיבלו תוקף.
דוד אמסלם: - - אתם שיווקתם רק 4,700?
<ערן ניצן: כבר שיווקנו.
דוד אמסלם: מה זה "כבר"?
<ערן ניצן: אחרי התוקף יש פה תהליך.
<ערן ניצן: חכה.
<ערן ניצן: צריך לעשות תכניות - - -
דוד אמסלם: מתי קיבלו תוקף?
<ערן ניצן: במהלך 2016.
דוד אמסלם: זאת אומרת, משם, אז הן הלכו - - -
<ערן ניצן: חלקן בסוף 2015 וב-2016.
דוד אמסלם: עכשיו, אתם מאשרים את התכנון המפורט כבר?
<ערן ניצן: אנחנו מאשרים תכנון של - - -
<קריאה: הוצאת היתר בנייה.
דוד אמסלם: מכם זה בעצם ישר להיתר בנייה?
<ערן ניצן: כן, אבל יש עוד את תהליך הפיתוח כמובן.
<ערן ניצן: כשאנחנו מביאים תוקף, לוקחים גופי התכנון – הפיתוח, למשל – - - - שם את הוצאות הפיתוח.
דוד אמסלם: ואיפה מאשרים אותו?
דוד אמסלם: ברשות?
<ערן ניצן: היזם.
<ערן ניצן: המדינה לא - - -
איתן ברושי: ובלי הרשות זה לא הולך.
דוד אמסלם: אבל זה בא לרשות?
דוד אמסלם: איפה זה בא?
<ערן ניצן: בין היזם – במקרה הזה - - - – לבין הרשות המקומית.
<ערן ניצן: זה לא בעולם התכנוני.
דוד אמסלם: ורק אחרי זה מוציאים את ההיתר.
<ערן ניצן: ורק אחרי זה יוצאים לשיווק.
<ערן ניצן: מוציאים מכרז לשיווק הקרקע.
דוד אמסלם: וכמה זמן התהליך הזה עוד?
<ערן ניצן: הנה.
<ערן ניצן: השקף הבא מראה, וזה - - -
דוד אמסלם: לדעתכם, מהרגע של האישור עד השיווק - -
<מירי כהן: מהרגע של אישור התכנית עד השיווק זה קצת תלוי במה סוג המתחם.
<מירי כהן: ברור שזה לא אותו דבר מתחם של 20 ושל 10,000 יחידות דיור, שרמת הפיתוח שלו היא הרבה יותר משמעותית, לבין מתחם של 2,000 יחידות דיור.
<מירי כהן: אבל אני חושבת שאפשר להגיד ממוצע של שנה, מר ערן ניצן?
<מירי כהן: עזוב את הפינוי של בסיסי צה"ל.
<מירי כהן: עזוב את זה.
<ערן ניצן: שנה.
דוד אמסלם: זאת אומרת, בערך שנה מרגע האישור של הוותמ"ל עד שבעצם הם - - -
דוד אמסלם: הם הולכים ועושים את התכנון היותר מפורט של הפיתוח הסביבתי ועד שהם מאשרים את זה - - -
<מירי כהן: - - - שיש קבלן זוכה - - -
דוד אמסלם: ועד קבלן זוכה ומאשרים את זה בעירייה ועד שמוציאים את ההיתרים.
דוד אמסלם: זה בערך תהליך של שנה.
<ערן ניצן: ובזה אני ממצה.
<ערן ניצן: תראה, אתה שואל אותי מה התוצאה הסופית?
<ערן ניצן: היא זאת: תכנית ממוצעת בוותמ"ל מאושרת ב-12 חודשים.
דוד אמסלם: 12 חודשים בוותמ"ל?
דוד אמסלם: זאת אומרת, אתה אומר: מתוך ה-64 אלף יחידות דיור, אתה צופה שעד 2017, סוף 2017 – בערך שנה כבר תעבור – פחות או יותר כולן יהיו - - -
<ערן ניצן: לא, זה לא מה שאני אומר.
<ערן ניצן: - - - חוזר לוועדת התכנון - - -.
<ערן ניצן: ברגע שקבינט הדיור הכריז על תכנית - - -, עכשיו צריך להתחיל לעשות שולחן עגול ולהפקיד אותו והתנגדויות - - -
דוד אמסלם: אני שאלתי אם 64 אלף יחידות דיור?
דוד אמסלם: הפוטנציאל הוא 260 אלף יחידות דיור בערך.
דוד אמסלם: זה מה שראיתי למעלה.
דוד אמסלם: עכשיו, אתם אישרתם 64 אלף יחידות דיור.
<ערן ניצן: נכון - - -
דוד אמסלם: רק בוותמ"ל.
דוד אמסלם: בלי קשר לשאר, לוועדות הרגילות.
דוד אמסלם: אז אתה אומר: בערך שנה עד שיש לך היתר ביד.
דוד אמסלם: פלוס מינוס.
<ערן ניצן: עד שיש מכרז.
<ערן ניצן: עד - - - של מכרז - - -
דוד אמסלם: אז עד סוף השנה.
דוד אמסלם: אז אני צודק, חבר הכנסת דב חנין.
דוד אמסלם: בעזרת השם, לקראת סוף המושב הבא, לקראת סוף השנה, השליש השני של סוף השנה, אנחנו נעשה דיון לגבי הנושא של הוותמ"ל – כמה יחידות דיור שווקו וגם, בפועל, כמה בעצם התחילו לעבוד.
דוד אמסלם: בסופו של דבר, חשוב לנו גם - - -
<קריאה: לא יצאו היתרים בכלל.
דוד אמסלם: אני אומר: כרגע, הם מדברים על 4,700.
דוד אמסלם: זו כמות מאוד קטנה.
<ערן ניצן: אבל הרגע התחלנו, היושב ראש.
דוד אמסלם: עכשיו הם התחילו.
דוד אמסלם: בגלל שהתהליך הוא בערך שנה, שנה פלוס.
דוד אמסלם: עכשיו, היות ובעצם אנחנו מדברים כרגע על שנת 2016, שהם אמרו שהם כבר טיפלו ב-64 אלף יחידות דיור, אני מניח שהם ייצאו מהקצה של הצינור לקראת סוף שנת 2017.
דוד אמסלם: אז אני ארצה לקבל דיווח, לראות מה קורה.
<אסף זנזורי: מה עם 2015?
<ערן ניצן: ואני רוצה להדגיש רק בשקף של הזמנים, את זה אני רוצה להדגיש: השקף של הזמנים.
<ערן ניצן: ברגע שתכנית מוכרזת, שולחן עגול, הפקדה ותוקף – 12 חודשים מיום - - -
דוד אמסלם: זאת אומרת, מהרגע שזה בא אליך לשולחן.
דוד אמסלם: זה מה שדיברנו.
<ערן ניצן: אתה דיברת על מה משהו אחר: מה קורה אחרי שזה יוצא מהשולחן שלנו.
דוד אמסלם: זאת אומרת, אתה אומר:
דוד אמסלם: אני צריך שנה לתהליך שלי ועוד שנה עד שבעצם.
דוד אמסלם: זאת אומרת, אתה בגדול אומר שבעצם זה לוקח כשנתיים.
<ערן ניצן: מרגע ההכרזה, לצורך העניין?
דוד אמסלם: חבר הכנסת דב חנין, מהרגע של ההכרזה הוא צריך שנה במעגלים הפנימיים, הוא מאשר את זה, ואז עוד שנה מול העיריות.
<ערן ניצן: זה יכול להיות פחות משנה, אגב - - -
דוד אמסלם: בערך - - -
דב חנין: הטענה שלי, אדוני היושב ראש, במשפט, היא שאתם ממשיכים לחפש את המטבע מתחת לפנס.
דב חנין: אתם קיצרתם הליכי תכנון במחירים מאוד גדולים: מתעלמים מהרשויות המקומיות, עושים הרבה בעיות.
דב חנין: אבל קיצרתם את תהליכי התכנון.
<ערן ניצן: משלוש שנים לשנה.
דב חנין: תוך התעלמות מהרשויות מקומיות והתנגדויות - - -
<ערן ניצן: אני - - - שהתעלמנו ממנו.
דב חנין: מר ערן ניצן, אני לא נכנס לוויכוח.
דב חנין: לא נכנס.
<ערן ניצן: עם כל ראשי - - - עבדנו - - -
דוד אמסלם: יש פה תפקידים.
דוד אמסלם: הוא צריך להגיד את זה.
דב חנין: אתם קיצרתם את הליכי התכנון.
דב חנין: אבל הבעיה נמצאת במקום אחר.
דב חנין: לא בונים לא בגלל הליכי התכנון.
דב חנין: אתם יכולים לקצר את תהליכי התכנון אפילו לחודש, ועדיין לא ייבנו.
דב חנין: זו השאלה שמשרד האוצר צריך לחשוב עליה.
דב חנין: למה לא בונים זה לא רק הליכי תכנון.
דב חנין: אתם כל הזמן מתמקדים רק במודל הזה שאומר: בואו נקצר את התכנון, נבטל התנגדויות, נדלג על הרשויות המקומיות ונעשה את זה מהר.
דב חנין: אולי נעשה תכניות פחות טובות, העיקר שיהיה מהר.
דב חנין: לא עובד.
דב חנין: ברשותך, חבר הכנסת, אני לא מכיר את ראש העיר שטוען שבמסגרת העבודה שלו עם הוותמ"ל התעלמו - - -
<קריאה: כולם אומרים את זה.
<אסף זנזורי: לא פגשת את ראש העיר של המקום הזה.
<קריאה: ניר ברקת?
<ערן ניצן: - - - תכניות של ירושלים.
<ערן ניצן: - - - את ראש העיר.
<ערן ניצן: איזה תכניות בירושלים אישרנו, דרך אגב?
<קריאה: לא אישרתם - - -
<קריאה: השלטון המקומי אומר, חוזר ואומר שאין שום אמון בוועדה הזאת.
<קריאה: שהיא עוקפת אותו.
<ערן ניצן: כדי למצות את הנקודה, אני לוקח רגע את ישוב צריפין כדוגמה.
<ערן ניצן: הוותמ"ל אישר שלושה מתחמים גדולים בצריפין, ושיווק ראשון גם יצא בסוף 2016.
<ערן ניצן: הסיבה האמיתית - - - המהיר של התכנון אפשר את השיווק הזה, חבר הכנסת דב חנין, היה שילוב מהסמיכות של המערכות.
<ערן ניצן: ואני אסביר: התב"ע של צריפין היא תב"ע בפני עצמה, בחנו אותה.
<ערן ניצן: ידענו לשים את תכנית החומש של משרד התחבורה והבטיחות בדרכים.
<ערן ניצן: הוא מיד שחרר את כביש 40.
<ערן ניצן: וידענו לעבוד עם מט"ש איילון כדי לשדרג אותו - - - השלישי.
<ערן ניצן: ידענו לסדר את כל התשתיות.
<ערן ניצן: התכנית לא אומרת מילה על המט"ש, התכנית לא אומרת מילה על הכביש, ועדיין השיווק יוצא.
<ערן ניצן: מה אני מנסה להסביר: הקשב בממשלתי - - -
דב חנין: אני אתן לך דוגמה: תל השומר אושר לפני שנה וחצי?
<ערן ניצן: לפני פחות.
<ערן ניצן: פחות.
דב חנין: אז מה קורה בפועל?
דב חנין: למה אין שם בנייה?
<ערן ניצן: בתל השומר צפוי עכשיו לצאת.
<ערן ניצן: עכשיו יצא "פרדס בחיסכון" - - - לצאת תל השומר.
דב חנין: הכול צפוי.
דב חנין: כי כל הזמן אומרים לנו: צפוי, צפוי.
<ערן ניצן: אבל 20 שנה דיברו.
<ערן ניצן: אנחנו הבאנו את זה לתוקף ומקדמים את זה.
<ערן ניצן: מה הטענה?
דב חנין: הטענה היא שאתם אישרתם לפני שנה וחצי, ומאז האישור, שקרה לפני שנה וחצי - - -
<ערן ניצן: לא אישרנו לפני שנה וחצי.
<ערן ניצן: אתה יכול להגיד את זה כמה פעמים.
<ערן ניצן: לא אישרנו לפני שנה וחצי - - -
דב חנין: מתי אישרתם?
<ערן ניצן: לפני פחות משנה.
<ערן ניצן: ואני אומר לך שהוא מתקדם בקצב מהיר.
<ערן ניצן: עכשיו אני אולי אסביר לך: נורא נחמד לשבת פה, אבל צריך להעביר בסיס, אתה צריך להעביר - - - מה?
<ערן ניצן: - - - התכנית זה טוב.
דוד אמסלם: חבר הכנסת דב חנין, אתה בעד או נגד?
דב חנין: הטענה שלי היא מאוד פשוטה: הם בנו - - -
דוד אמסלם: אתה שואל למה הם לא בונים?
דב חנין: אני שואל למה הם לא בונים.
דוד אמסלם: אתה רוצה שייבנו?
דב חנין: אני רוצה שייבנו.
דב חנין: הם בנו מסלול מהיר, שכנעו - - - בכנסת, אמרו לנו: זה יפתור את הבעיה.
דב חנין: הם עובדים נורא מהר ולא בונים.
דב חנין: כי הבעיה במקום אחר.
דוד אמסלם: לא, יש כמה בעיות.
דוד אמסלם: אין בעיה אחת.
דוד אמסלם: הייתה בעיה ראשונה בקטע של האישורים.
דוד אמסלם: אמר לך: שלוש שנים.
דוד אמסלם: בפרוסה הזאת אנחנו צמצמנו טווחים – משלוש שנים לשנה.
דוד אמסלם: עכשיו, יש עוד בעיות בחיים.
דוד אמסלם: עכשיו, הבעיה האחרת היא בשיווק, בתכנון – כמו שהוא אומר לך – של כל הפיתוח.
דוד אמסלם: כאן כבר העירייה נכנסת לתמונה.
דוד אמסלם: היא הרי אמורה לאשר את הפיתוח.
דוד אמסלם: היא אמורה לקבל אותו.
דוד אמסלם: בעיקר את הפיתוח הציבורי.
דוד אמסלם: אני אספר לך – זו כבר העבודה שלי: מתחיל פינג-פונג.
דוד אמסלם: עכשיו, זה נורא תלוי במורכבות הפרויקט.
דוד אמסלם: ככל שהפרויקט יותר גדול והוויכוח בין העירייה לבין היזם הוא יותר גדול על איכות הפיתוח.
דוד אמסלם: אז שם זה יכול לקחת לפעמים כמה חודשים טובים.
דוד אמסלם: אז יש, מה שנקרא משא ומתן.
דב חנין: אתה צודק ב-1,000%.
דב חנין: רק מה עשו?
דב חנין: את אותו הוויכוח שקודם היה מתנהל במוסד התכנון, - -
דוד אמסלם: עשו אצלם.
דב חנין: - - אז הוא עובר לשלב אחר.
דב חנין: - - - שום דבר.
<ערן ניצן: זה אחרי מוסדות התכנון.
דב חנין: ברור שעכשיו זה אחרי מוסדות התכנון.
דוד אמסלם: אני אמרתי: יש שני חלקים.
דוד אמסלם: בחלק שלו הוא צמצם את הטווח.
דוד אמסלם: זה לא אומר שבחלק השני עדיין אין בעיה.
דוד אמסלם: זאת אומרת, אם אצלו זה היה שלוש שנים ובפיתוח, אחרי זה, עוד שלוש שנים – זה היה שש שנים – אז הוא קיצר את זה בשנתיים אצלו.
דוד אמסלם: אז זה יהיה ארבע שנים, לכאורה.
דוד אמסלם: אז לכן אני דווקא רואה את זה כדבר מאוד מבורך.
דוד אמסלם: אני חושב שזו החלטה, לדעתי, דרמטית שקיבלה אותה המדינה, ובצדק.
דוד אמסלם: בגלל שבסופו של דבר צריך לקדם את הנושא הזה.
דוד אמסלם: עכשיו, כמובן שתמיד יבואו ויטענו: תשמע, זה פוגע.
דוד אמסלם: הכול נכון.
דוד אמסלם: אבל בסוף, איך אמר הגשש?
דוד אמסלם: אנחנו צריכים בתים, מה לעשות.
דב חנין: אז אני - - -
דוד אמסלם: דרך אגב, אני למדתי, פה, סביב השולחן הזה: הסברים יש לכול.
דוד אמסלם: רק בתים אין.
דב חנין: אדוני היושב ראש, 1,000%.
דב חנין: אנחנו באנו - - -
דוד אמסלם: זה כמו שמשכנעים אותנו עם העובדים.
דוד אמסלם: אתמול, שלשום?
דוד אמסלם: משכנעים אותנו.
דוד אמסלם: רק - - - לא עובדים.
דב חנין: וזה אותו דבר בדיוק.
דב חנין: שכנעו אותנו, פה, לפני יותר משנתיים, בוועדה הזאת: רק תביאו את הוותמ"ל, תראו איך פתאום ירדו משמיים דירות, הכול יבוא - - -
דוד אמסלם: אל תגזים.
דוד אמסלם: אומר לך הבחור - - -.
דוד אמסלם: עזוב, זה לא יפה.
דוד אמסלם: חבר הכנסת דב חנין, לא יפה, לא יפה.
דב חנין: גמרנו - - -
דוד אמסלם: טוב, בוא נתקדם, בוא נתקדם.
דוד אמסלם: עכשיו, בואו נשמע את השלטון המקומי.
<גדי רובין: תודה רבה.
<גדי רובין: האמת שחבל לנו, כי היו הסכמות, ואנחנו חושבים שהבעיה המרכזית של הוותמ"ל היא שאין מספיק שיתוף פעולה עם השלטון המקומי.
<ערן ניצן: אבל אתה יכול להסביר למה.
<מירי כהן: עורך הדין גדי רובין, יש הסכמות שלא נכנסו?
<מירי כהן: אני רוצה להבין.
<מירי כהן: אתה רומז שהיו הסכמות שלא - - -
<גדי רובין: להבנתי, יש ככה: היו שיחות ומגעים בנוגע לפתרונות.
<גדי רובין: חלק מההסכמות נכנסו; חלק מההסכמות, אמרו לנו, לדעתי שלא בצדק, שאי אפשר להכניס אותם לחוק.
<גדי רובין: זה יהיה בנהלים פנימיים - - -
דוד אמסלם: עורך הדין גדי רובין, תקשיב טוב עכשיו: אני עוד לא הקראתי את החוק.
דוד אמסלם: כל סעיף בחוק – ועורכת הדין מירה סלומון מכירה אותי, היא יודעת – אני שומע התייחסויות.